<diacritize> Nigba ti o ti so bayii, mo mo pe o ri mi, mo rora dide laarin eka igi ti mo fo tagbaratagbara mo bale siwaju ibi ti iwin naa wa, were o ti fo ti mi sugbon ki o to kan mi lara, mo ti dide mo fi ire sii, eyin ore mi nnnkan de, Elegbara naa gbe ere da sile o, o n sare ounje, emi n sare iku, orsn di gburururururu! Mo gbon ire bi eni gbon owu, iwin naa si n le mi, a sare titi a fi de ibi iho titobi kan bayii, nigba ti mo si de ibbe mo ko sii, ase iho kinihin ni, igba ti kinihun si ri mi ti mo n sa bo o sebi Elegbara ni mi, dipo ki o ba mi ja, o sa jade, igba ti o maa jade, o pade Elegbara, o sebi eniyan ni, o ba bere ija pelu Elegbara, won bere ija, ibi ti won ti n ja, mo sa jade. N ko sa jina ju bel lo ti iwin naa fi fa kinihun ya ti o tun n le mi lo. Emi naa si mura mo fi ire si i. Nigba ti o se o le mi de ibi odo nla jijin kan, ibe lo si ti ni ireti ati mu mi. Nigba ti mo de eti odo yii, dipo ki n duro, se ni mo be si i, ti mo mookun lo, igba ti mo si maa jade aarin omi ni mo jade si mo ba fi iwe si i, mo we ja si odi keji odo. Sugbon iwin naa ko le we. Nitori naa, nigba ti o ri i pe mo we de odi keji, ti emi wa ni apa ohun ti oun wa ni apa ihin, o pose, o ta ika si mi, o si ba tire lo. <yor>Nígbà tí ó ti sọ báyìí, mo mọ pé ó rí mi, mo rọra dide láàrin ẹka igi tí mo fò tagbáratagbára mo balẹ síwájú ibi ti iwin náà wà, wéré ó ti fò tì mí ṣùgbọn kí ó tó kàn mi lára, mo ti dide mo fi iré síi, èyin ọrẹ mi nnǹkan dé, Ẹlẹgbára náà gbé eré dà sílẹ o, ó ń sáré oúnjẹ, èmi ń sáré ikú, ọrsn di gburururururu! Mo gbọn ire bí ẹni gbọn òwú, iwin náà sì ń lé mi, a sáre títí a fi de ibi ihò títóbi kan báyìí, nígbà tí mo sì dé ibbẹ mo kó sii, àṣé ihò kìnìhín ni, ìgbà tí kìnìhún sì rí mi tí mo ń sá bọ ó ṣebí Ẹlẹgbára ni mi, dípò kí ó bá mi jà, ó sá jáde, ìgbà tí ó máa jáde, ó pàdé Ẹlẹgbára, ó sebí ènìyàn ni, ó bá bẹrẹ ìjà pẹlú Ẹlẹgbára, wọn bẹrẹ ìjà, ibi tí wọn ti ń jà, mo sá jáde. N kò sá jìnà jù bẹl lọ tí iwin náà fi fa kìnìhún ya tí ó tún n lé mi lọ. Èmi náà sì múra mo fi iré si í. Nígbà tí ó ṣe o lé mi dé ibi odo ńlá jíjìn kan, ibẹ lo sì ti ní ìrètí àti mú mi. Nígbà tí mo dé etí odo yìí, dípò ki ń dúró, ṣe ni mo bẹ si i, tí mo mòòkùn lọ, ìgbà tí mo sì maa jáde aarin omi ni mo jáde sí mo bá fi ìwẹ si i, mo wẹ já sí odì kejì odò. Ṣùgbọn iwin náà kò le wẹ. Nítorí náà, nígbà tí o rí i pé mo wẹ dé òdì kejì, tí emi wà ní apá ọhún tí òun wà ni apa ìhín, ó pòṣé, ó ta ìkà sí mi, ó sì bá tirẹ lọ. 